**A N U N Ț**

privind eliberarea autorizațiilor de liberă practică

 In Monitorul Oficial al României nr.563/17.06.2024, a fost publicată Ordonanța de Urgență a Guvernului nr.66/13.06.2024 pentru modificarea și completarea Legii nr.95/2006 privind reforma în domeniul sănătății **și pentru modificarea și completarea unor acte normative în domeniul sănătății.**

Solicitările pentru emiterea autorizațiilor de liberă practică, depuse la nivelul direcției de sănătate publică, aflate în curs de rezolvare la data intrării în vigoare a prezentei ordonanțe de urgență, **vor fi emise de Ministerul Sănătății**, conform Ordinului Ministrului Sănătății nr.1992/2023, cu modificările ulterioare și **reînnoite de Ordinul Biochimiștilor, Biologilor și Chimiștilor în Sistemul Sanitar din România, la data solicitării avizului anual.**

Începând **cu data de 19.06.2024** , solicitanții autorizațiilor de liberă practică pentru specialitățile biochimist medical, biolog medical, chimist medical, vor fi îndrumați către Ordinul Biochimistilor, Biologilor și Chimistilor în sistemul sanitar din România, organizație legiferată pentru emiterea autorizațiilor de liberă practică pentru membrii acesteia.

***Așadar începând cu data de 19.06.2024 nu se vor mai înregistra la D.S.P. cereri pentru emiterea autorizației de liberă practică pentru biochimist medical, biolog medical, chimist medical.***

Deasemenea, vă informăm asupra faptului că la nivelul Ministerului Sănătății a fost aprobat Ordinul ministrului sănătății nr.3519/13.06.2024 de modificare și completare a Ordinului MS nr.1992/2023, cu modificările și completările ulterioare.

Astfel , se include ca document prin care se atestă formarea în profesiile de optician-optometrist, protezist-ortezist sau protezist auditiv **și certficiatul de absolvire a** **cursurilor post-universitare pentru formarea în aceste specialități**.

Pentru persoanele care s-au adresat DSP-urilor pentru emiterea autorizației de liberă practică în baza acestor cursuri și au primit negații **este necesar să se readreseze după intrarea în vigoare a ordinului menționat mai sus**, respectiv după publicarea acestuia în Monitorul Oficial, Partea I.